அவர் வாழ்க்கையை நேசித்தார்.
எம்மெட்டுக்கு மருத்துவ பிரச்சினைகள் இருந்ததை நான் மறுக்கவில்லை,
ஆனால் அதனால் அவர் ஒருபோதும் கவலைப்பட்டதில்லை.
அவருக்கு வாழ்க்கையின் மீது நாட்டம் இருந்தது.
எம்மெட்...
உங்கள் அதிர்ஷ்டத்தை போற்றுவதற்குச் சொல்லிக்கொடுப்பார்.
ஏனென்றால் அவர் மருத்துவமனையில் படுத்த படுக்கையாக இருந்தாலும் கூட,
பெரும்பாலான நடப்பவர்களை விட அவர் மிகவும் உயிர்ப்புடனே இருந்தார்.
அவருக்கு சிரிப்பது பிடிக்கும். மக்களை நேசித்தார்.
நீங்கள் அவரை இழந்ததற்காக வருந்துகிறேன். ஆம்.
நான் அவரை இழக்கவில்லை. அவரை என்னிடமிருந்து பிரித்துவிட்டார்கள்.
லைஃப்கேரில் என்ன நடந்தது என்பது பற்றி எம்மெட் ஏதாவது சொன்னாரா?
நீங்கள் அந்த கடைசி வியாழக்கிழமை அவருடன் பேசினீர்களா?
அப்போது அவரது செல்ஃபோன் இயங்கவில்லை.
நான் அவரை புதன்கிழமையும் வியாழக்கிழமையும் தொடர்புகொள்ள முயற்சித்தேன்.
அதற்கு முன்பு, அவர் சொன்னார்...
நிலைமைகள் கொஞ்சம் குழப்பமாக இருப்பதாகவும், இவர் அதை பொருட்படுத்தவில்லை என்றும் சொன்னார்.
அவர் என்னை வருத்தமடைய செய்ய விரும்பவில்லை.
அவர் காலை உணவுக்கு என்ன சாப்பிட்டார் என்று கூட கேலி செய்தார்.
டின்னில் அடைக்கப்பட்ட டூனா மீனும், பொறித்த உணவும்...
ஊறுகாயும் சாப்பிட்டதாக சொன்னார்.
அது சுவையாக இருந்தது என்றார்.
என்னுடைய எம்மெட். அவர் ஒரு போராளி.
அவர் தனது சொந்த விருப்பப்படி இறந்தாரா?
அது எனக்குச் சரியாக புரியவில்லை.
இல்லை. எதுவாக இருந்தாலும்.
தண்ணீரில் இறங்கி நடந்து செல்லுங்கள்
தண்ணீரில் இறங்கி நடந்து செல்லுங்கள், குழந்தைகளே
தண்ணீரில் இறங்கி நடந்து செல்லுங்கள்
கடவுள் இந்த தண்ணீரைக் கொந்தளிக்க செய்வார்
மனிதன் தண்ணீரில் இறங்கினான்
மனிதன் தண்ணீரில் இறங்கினான், கடவுளே
மனிதன் தண்ணீரில் இறங்கினான்
பிரார்த்தனை செய்ய இறங்கிச் சென்றான்
ஓ
தண்ணீரில் இறங்கி நடந்து செல்லுங்கள்
தண்ணீரில் இறங்கி நடந்து செல்லுங்கள், குழந்தைகளே
ஷெரி ஃபின்க் எழுதிய புத்தகத்தை அடிப்படையாகக் கொண்டது
தண்ணீரில் இறங்கி நடந்து செல்லுங்கள்
கடவுள் இந்த தண்ணீரைக் கொந்தளிக்க செய்வார்
நான் எதிர்கொண்ட பிரச்சினை யாருக்கும் தெரியாது
மெமோரியல்
கத்ரீனா புயலுக்கு 33 நாட்களுக்குப் பிறகு
அக்டோபர் 1, 2005
போலீஸ்
ஹேய், நலமா? எங்களை நினைவிருக்கிறதா? -ஆம், சார்.
சரி, நீங்கள் கேட்டபடி அந்த ஆணையை வாங்கிவிட்டேன்.
பாதுகாவலர்
உள்ளே உங்கள் ஆட்கள் இருக்கிறார்களா? -ஆம், சார்.
அவர்களை வெளியே வரச்சொல்லுங்கள்.
ஹேய், ரெமி. ரெமி! -ஹேய், நண்பர்களே.
எல்லோரையும் வெளியே வரச்சொல்!
எங்கள் வேலை முடியும்வரை
நீங்கள் எல்லோரும் இங்கேயே இருக்க வேண்டும். புரிந்ததா?
அதை வரவேற்கிறேன்.
சரி, எல்லோரும். பிரிந்து சென்று உங்கள் கண்ணில் படுவதை ஆவணப்படுத்துங்கள்.
சரி, சார். -புரிந்தது, கேப்டன்.
அடடா, இறப்பின் வாடை, இது எனக்கு பழக்கமில்லாதது.
சரி. அதனால்தான் கணக்கியலைப் பிடித்தது.
உணவோ தண்ணீரோ இருக்காது என்று நினைத்தேன்.
ஆம், கூரை வரை அடுக்கி வைக்கப்பட்டுள்ள இந்த தண்ணீர் பாட்டில்களைத் தவிர.
டின்னில் அடைத்த உணவு பொருட்கள் எங்கும் இருக்கின்றன.
லைஃப்கேர் மருத்துவமனை
கவனம். அது தடை செய்யப்பட்ட பகுதி.
மருந்தகம் பூட்டியிருக்கிறது, ஆனால் நாம் நுழையப் போகிறோம்.
மெமோரியல் மருத்துவ மையம்
இதைப் பாருங்கள்.
மூன்று மார்ஃபின் மருந்துச்சீட்டுகள், எல்லாமே ஆனா பௌ கையொப்பமிட்டது.
ஹேய்.
இதை ஏழாவது தளத்தில் கண்டெடுத்தனர்.
இதைத்தான் நாகமாரு விவரித்தார்.
எதுவும் என்னை ஆச்சரியப்படுத்தியதில்லை.
அப்போதும் ஆச்சரியப்படுகிறேன்.
ஒரே கதையை உறுதிப்படுத்தும் நான்கு சாட்சிகள் நம்மிடம் இருக்கிறார்கள்.
நோயாளிகளின் உயிரை போக்க பௌ ஏழாவது தளத்திற்கு வந்திருக்கிறார்.
பிறகு சிரிஞ்சுகள், மருந்து குப்பிகள், மருந்துசீட்டுகளில் பௌவின் பெயர் கிடைத்திருக்கின்றன.
இது போதுமானதாக இருக்காதா? -இல்லை.
விஷ ஊசி போடுவது தன்னுடைய அபிப்பிராயம் என்று பௌ நேரடியாக தங்களிடம்
சொன்னதாக சாட்சிகளில் இருவர் சொன்னார்கள்.
அந்த மருத்துவர்களும் செவிலியர்களும்,
அவர்கள்... அந்த மருத்துவமனையிலேயே இருப்பதற்கு முன்வந்திருக்கிறார்கள்.
பிறகு அவர்கள் மிகவும் மோசமான நிலைமையில் ஐந்து நாட்கள் தங்கியிருக்கிறார்கள்.
எப்படி அவர்களின் நோக்கம் வேண்டுமென்றே தங்கள் நோயாளிகளுக்கு தீங்கு விளைவிப்பதாக இருக்கும்?
தங்கள் நோயாளிகளைக் கொல்வதற்காக. -ஆனால் நம்மால் ஆதாரங்களை மறுக்க முடியாது.
பௌவும் அந்த இரண்டு செவிலியர்களும் நோயாளிகளுக்கு ஊசி போட்டது மட்டுமல்ல,
அவர்களைக் கொல்லும் எண்ணத்துடன்
அவ்வாறு செய்தார்கள் என்பதை நாம் நிரூபிக்க வேண்டும்.
எல்லாவற்றிற்கும் மேலாக, நமக்கு சாட்சி வேண்டும்.
அவர்கள் ஊசி போடுவதைப் பார்த்த ஒருவர்.
பேடன் ரூஜ்
ஃபிரான்சிஸ், வின்ஸ் வார இறுதியில் உங்கள் வாய்ப்பை ஏற்பதாக சொன்னார், சரியா? எனவே அவரை அழையுங்கள்.
எப்படி இருக்கிறீர்கள், திருமதி. ஆலன்? -மிகவும் நன்றாக இருக்கிறேன்.
மிகவும் நன்றாகவா? -கெட்ட செய்தியை விரும்பவில்லை.
நீங்கள் அப்படி நினைக்கலாம். காயம் நன்றாக குணமடைந்து வருகிறது.
நன்றி. -கண்டிப்பாக.
எனக்கு அந்த உணவு செய்முறை வேண்டும். -என் மகள் இன்று அதை கொண்டு வருகிறாள்.
எனக்கு நல்லது. எனக்கு நல்லது, தோழியே.
இது ருசியாக இருக்கிறது.
அதாவது, இது மிகவும் ருசியாக இருக்கிறது.
என் நோயாளி செயின்ட் கிளாட்டில் ஒரு உணவகத்தை நடத்துகிறார்.
இது அவரது குடும்ப இரகசிய உணவு செய்முறை.
சரி.
எனவே, என்ன இரகசியம்?
உனக்குச் சொல்ல முடியாது.
முடியாதா?
மருத்துவருக்கும் நோயாளிக்குமான இரகசியம்.
ஆஹா.
அந்த பெண். அவர் நல்லவர். அவர்...
விடாமுயற்சியுடன் நோயை எதிர்த்து போராடுபவர்.
ஆம். ஒரு உன்னதமான ஆத்மா.
புது வேலை எப்படி இருக்கிறது?
அது... வேலை, உன்னை திசைதிருப்ப போதுமானதாக இருக்கிறதா?
அறுவை சிகிச்சை.
ஆனால் அமைதியான தருணங்களில்...
நான் கவலையாக இருக்கிறேனா?
ஆம், கண்டிப்பாக கவலைப்படுகிறேன்.
சரி. அவர்கள் என்ன செய்கிறார்கள் என்று நமக்குத் தெரிய வேண்டும்.
அவர்கள் உன்னை விசாரணை செய்கிறார்களா இல்லையா என்றா?
நேர்மையாகச் சொன்னால், வின்ஸ்...
குற்றம் செய்யாமலேயே நான் சிறைக்குப் போகப் போகிறேனோ என்று தோன்றுகிறது.
ஏன்? அவர்கள் ஏன் அப்படிச் செய்ய வேண்டும்?
ஏனென்றால் எல்லாமே தோல்வியில் முடிந்தது, யாராவது ஒருவர் பழியை சுமக்க வேண்டும்.
ஆனா. ஆனா, நீ எவ்வளவு மதிக்கப்படுகிறாய் என்று உனக்குத் தெரியுமா?
வாய்ப்பை இல்லை... அப்படி நடக்கும் என்று எனக்குத் தோன்றவில்லை.
நான் செய்ததெல்லாம் மக்களுக்கு உதவுவதுதான். அவ்வளவுதான் நான் செய்தேன்.
எனக்குத் தெரியும். உன்னைப் பற்றி தெரியும்.
பார், கடவுள் நல்லவர், சரியா?
அவர் நம்மை கவனித்துக்கொண்டிருக்கிறார். நமக்காக ஒரு திட்டம் வைத்திருப்பார்.
இங்கே வெல்லப் போவது உண்மைதான்.
நான் அதை நம்ப வேண்டும். நான் அதை நம்ப வேண்டும். நிஜமாக நம்புகிறேன்.
ஃபிராங்க் மின்யார்டை சந்தித்திருக்கிறாயா? -இல்லை.
சரி. அவன் கவ்பாய் பூட்ஸ்களை அணிந்துகொண்டு மெல்லமாக ஜாஸ் டிரம்பெட்டை வாசிப்பான்.
அதிகம் கவரக்கூடியவன்.
உங்கள் வழக்கமான நோயியல் நிபுணர் போல அல்ல. -இல்லை. அவன் நோயியல் நிபுணரே அல்ல.
பொறுங்கள், என்ன? பிறகு எப்படி நகர விசாரணை அதிகாரியாக இருக்கிறார்?
அவன் தேர்ந்தெடுக்கப்பட்டான் என்பதால்.
மக்களுக்கு அவனைப் பிடிக்கும், எனவே திரும்ப திரும்ப தேர்ந்தெடுக்கிறார்கள்.
அவர் நிஜ டாக்டர் இல்லையா? -இல்லை. அவன் டாக்டர் தான்.
அவன் மகளிர் மருத்துவ நிபுணராக இருக்கிறான்.
இறுதி சடங்கு நடக்குமிடத்தில் பணிபுரிகிறாரா?
ஆம். அவை தற்காலிக அலுவலகங்கள். வெள்ளத்தால் அதிகமாக சேதமாகியிருக்கின்றன.
ஆர்லியன்ஸ் தேவலாய மரண விசாரணை அலுவலகம்
மன்னித்துவிடு, புட்ச். சிதறிக்கிடப்பதை கண்டுகொள்ளாதே.
எங்கள் இடம் தண்ணீரில் மூழ்கியபோது எல்லாவற்றையும் பேக் செய்துகொண்டு வந்துவிட்டோம்.
வர்ஜீனியா, என்றாயா? -ஆம்.
எனவே, வர்ஜீனியா, கொரோனர் என்ற வார்த்தை எங்கிருந்து வந்தது தெரியுமா?
தெரியும் என்று சொல்ல முடியாது.
அப்படியென்றால் அரச வேண்டுகோளைக் காப்பவர் என்று அர்த்தம்.
மாக்னா கார்டாவிலிருந்து வந்தது.
கடந்த காலங்களில், மரண விசாரணையாளர்கள் மிக முக்கியமான அரச அதிகாரிகளாக இருந்தனர்.
நிச்சயமாக, இப்போதெல்லாம்,
நாங்கள் முக்கியமாக இறந்த உடல்களைக் கையாள ஒதுக்கப்பட்டிருக்கிறோம்.
டாக்டர். ஃபிராங்க் மின்யார்ட் வாசிக்கிறார் & பாடுகிறார்
அது உன்னுடைய பிரேதப்பரிசோதனைக்கு கொண்டுவந்து விட்டிருக்கிறது, புட்ச்.
உட்காருங்கள்.
எங்களுக்கு ஒரு பெரிய பிரச்சினை.
என்ன அது? -கொலை நடந்ததா என்று என்னால் சொல்ல முடியாது.
ஏன் முடியாது? -ஏனென்றால் அந்த உடல்கள், அவை பயனற்றவை.
அவை... ஒரு வாரமாக வெப்பத்தில் இருந்ததால் அழுகிவிட்டன.
எங்களால் இரத்த மாதிரிகளை கூட எடுக்க முடியவில்லை.
என் புரிதல் என்னவென்றால், கல்லீரல் அல்லது மூளை போன்ற
கடினமான திசுக்களிலோ அடிவயிற்றில் தேங்கியிருக்கும் திரவத்திலோ
மருந்துகளின் தடயங்கள் இருக்கும்.
நீ நோயியல் நிபுணரா?
இல்லை, ஆனால் நான் ஒருவரிடம் பேசினேன். உண்மையில் இரண்டு பேரிடம்.
அவர்கள் இந்த சடலங்களைப் பார்க்கவில்லை.
எப்படி இருந்தாலும், நாம் இந்த திசு மாதிரிகளை பரிசோதிக்க வேண்டும், ஃபிராங்க்.
இப்போது, அட்டர்னி ஜெனரலே இதை கேட்டிருக்கிறார்.
சரி. நல்லது.
உன் முடிவை அவரிடம் சொல்கிறேன்.
நான் இங்கே எப்படி செயல்படுகிறேன் என்று பார்க்கிறீர்கள் தானே?
நான்... எனக்கு வேலைப்பளு அதிமாக இருக்கிறது.
ஆனால் என்னவென்று சொல்கிறேன்,
அந்த மாதிரிகளை எடுத்து ஆய்வகத்திற்கு அனுப்ப
ஒரு அரசு பேரிடர் சவக்கிடங்கு குழுவை இங்கு அழைத்து வருகிறேன்.
உனக்காக, புட்ச்.
நன்றி, ஃபிராங்க்
சரி, நான்... அதை மிகவும் வரவேற்கிறேன்.
ஆதாரத்தை சேகரிப்பது மின்யார்டின் வேலையில்லையா?
எதைச் செய்ய வேண்டும் செய்யக்கூடாது என்பதை தன்னிச்சையாக முடிவு செய்ய வேண்டாமா?
அதைப் பற்றி கவலைப்படாதே. திசு மாதிரிகள் நம்மிடம் இருக்கின்றன.
அவர் மரண விசாரணை அதிகாரி. இதை தீர்ப்பது அவருடைய வேலை அல்ல.
பார், வர்ஜீனியா,
இந்த நகரத்தில் உள்ள மருத்துவ சமூகத்தினர் வலுவாக இணைந்திருக்கும் குழு,
மின்யார்ட், அவனும் அதில் ஒரு பகுதி.
அவர் அந்த ஆதாரங்களில் கவனம் செலுத்தியிருக்க வேண்டும், அவ்வளவுதான்.
அவனும் மீதமுள்ளவர்களும், தங்களுடைய சக மருத்துவர் ஒருவருக்கு
இப்படி நடப்பதை அவர்கள் பார்த்துக்கொண்டிருக்கமாட்டார்கள்.
நீ அதற்கு தயாராக இருக்க வேண்டும்.
ஹேய், அன்பே.
ஹேய், இன்றைய நாள் எப்படி போனது?
நன்றாக போனது. நன்றாக.
இன்று உன் குடும்பத்தாரிடம் பேசினாயா?
ஆம், நான் கொஞ்சம் நேரம் என் சகோதரியுடன் பேசினேன்.
உங்கள் வழக்கு எப்படி போகிறது?
சொல்லும் அளவிற்கு சுவாரஸ்யமாக இல்லை.
ஹேய், நான் உன் ஸ்கெட்ச்பேடை வாங்கி வந்தேன்.
சில புதிய ஓவியங்களையோ தேவதைகளையோ வரைய தொடங்க
இது உன்னை ஊக்குவிக்கும் என்று நினைத்தேன்.
நன்றி, புட்ச், ஆனால் நான்... எனக்கு வரைய வேண்டும் என்ற எண்ணம் இல்லை.
சரி. அவர்கள் கேலரியில் விற்ப்பார்கள்.
அது... அதுவும் நன்றாக இருக்கும்தானே?
ஒருவேளை விரைவில்.
சரி.
நான்... நமக்கு இரவு உணவு சமைக்கிறேன்.
சிக்கனும் புரோக்கோலியும் இருக்கிறது. -சரி.
ஹலோ? -ஹாய், நான்தான். என்ன தெரியுமா?
லைஃப்கேர் அல்ல, மெமோரியலில் இருந்து ஒருவர் நம்முடன் பேச விரும்புகிறார்.
இப்படி நடப்பது இதுவே முதல் முறை. யார் அது?
சரியாக வந்துவிட்டீர்கள்.
நான் ஆர்தர் ஷேஃபர். -வர்ஜீனியா ரைடர்.
பிரையன்ட் கிங். உங்களை சந்தித்ததில் மகிழ்ச்சி. -சரி. ஹேய்.
சரி. உள்ளே வாருங்கள்.
சவக்கிடங்கு பணியாளர்கள் மெமோரியலில் சடலங்களை மீட்கும்
காட்சியை டிவியில் பார்த்த போதுதான் தொடர்பு கொண்டேன்,
நான்... தேவாலயத்தில் இருந்து அவர்கள் மீட்ட சடலங்களின் எண்ணிக்கையை
என்னால் நம்ப முடியவில்லை.
ஏன் முடியவில்லை?
ஏனென்றால் புதன்கிழமையன்று,
ஒரு நோயாளி இயற்கை காரணங்களால் இறந்துவிட்டார் என்று அறிவித்தேன்.
அவரை தேவாலயத்திற்கு எடுத்துச் சென்றபோது,
அந்த அறையில் ஆறாவது நோயாளியாக இருந்தார்.
நான் அதை குறித்துக்கொண்டேன்.
அதற்குப் பிறகு, வியாழக்கிழமை நான் மருத்துவமனையை விட்டு வரும் முன்பு
இரண்டாம் தளத்தில் வேறு யாரும் இறக்கவில்லை.
நான் உறுதியாக சொல்கிறேன், ஏனென்றால் நான் எண்ணிக்கொண்டிருந்தேன்.
அந்த நேரத்தில் மருத்தவமனையில் இறந்தவர்களின் மொத்த எண்ணிக்கை எனக்குத் தெரியும்.
எத்தனை பேர்?
வியாழக்கிழமை 20 அல்லது 21 ஆக இருந்தது. எனக்கு உறுதியாக தெரியும்.
எனவே மொத்தம் 45 சடலங்கள் மீட்கப்பட்டதாக நான் அறிந்தபோது,
நான், "நான் வெளியேறியதற்கும் அடுத்த நாளுக்கும்
இடைப்பட்ட காலக்கட்டத்தில் பலர் இறந்திருக்க வாய்ப்பில்லை" என்று தோன்றியது.
எத்தனை மருத்தவமனைகளில் ஒரே நாளில் 20 நோயாளிகள் இறக்கின்றனர்?
மோசமான நிலைமைகள்தான் இறப்புக்குக் காரணம் என்று சிலர் சொல்லக்கூடும்.
மின்சாரம் இல்லை, அதிகப்படியான வெப்பம்.
இணக்கமற்ற சூழ்நிலைகளில் கூட நோயாளிகள் மருத்துவமனைகளில் அடிக்கடி இறப்பதில்லை.
அது இல்லை.
அப்படியானால், அது என்ன?
ஏதோ நடக்கிறது என்று தெரியும்.
கேத்லீன் ஃபோர்னியரிடம் பேசினேன். நாங்கள் ஒன்றாக மருத்துவம் படித்தோம்.
என்ன பேசிக் கொண்டிருந்தார்கள்?
எனக்கு சரியாகத் தெரியவில்லை.
என்ன பேசிக்கொண்டார்கள் என்று நினைக்கிறாய்?
சரி, இது எனக்கும், உனக்கும், நமக்குள் இருக்க வேண்டும், சரியா?
எப்படி எல்லோரையும் இங்கிருந்து வெளியேற்றாமல், நோயாளிகள் எப்படி துன்பப்படுகிறார்கள்,
அந்த துன்பத்தை முடிவுக்கு கொண்டுவரும் வழியை கண்டுபிடிக்க வேண்டும் என்று பேசிக்கொண்டார்கள்.
வலியால் அவதிப்படும் நோயாளிகள் இருந்தால், நம்மால் முடிந்த உதவிகளைச் செய்ய வேண்டும்.
அவர்கள் அது பற்றிப் பேசவில்லை.
வெறும்... வெறும் ஆறுதல், தெரியுமா?
அவர்கள் உண்மையில் அதை செய்யப்போவதில்லை. -"அவர்கள்" யார்?
விங் குக்கும் ஆனா பௌவும். நோயாளியின் துன்பத்தை முடிவுக்குக் கொண்டு வருவதைப் பற்றி பேசினார்கள்.
"ஓ, சரி. அதில் எனக்கு எந்த பிரச்சினையும் இல்லை"
என்று ஆனா சொல்வதைக் கேட்டேன்.
என்ன?
என் மனதில் தோன்றியது,
"அது இயல்பானது அல்ல. அதற்காக நமக்கு ஊதியம் தரவில்லை.
மக்களை கவனித்துக்கொள்ளவும், உதவவுமே நமக்கு ஊதியம் தருகிறார்கள்" என்று.
அவர் என்ன சொன்னார் என்று உங்களுக்குத் தெரியும், ஆனால் நீங்கள் அதை கேள்வி கேட்கவில்லையா?
நீங்கள் புரிந்துகொள்ள வேண்டும்.
அந்த மருத்துவமனையில் இருந்த ஒரே கருப்பின மருத்துவர் நான்தான்.
சமீபத்தில்தான் வேலைக்கு சேர்ந்தேன்.
சிலர் மருத்துவமனைக்கு வெளியே உள்ளவர்களைக் கண்டு பயப்பட்டார்கள், ஆனால் எனக்கு...
எனக்கு அது தலை கீழாக இருந்தது.
நீங்கள் மருத்துவமனையில் இருப்பவர்களைக் கண்டு பயந்தீர்களா?
அதை இப்படிச் சொல்லலாம்.
கொள்ளையர்களும், கற்பழிப்பவர்களும், துப்பாக்கியால் சுடும் நபர்களும்
எப்படி நகரத்தில் சுற்றித் திரிந்தார்கள், எப்படி நியூ ஆர்லியன்ஸ்
குற்றவாளிகளின் கட்டுப்பாட்டுக்குள் வந்தது என்பது பற்றி சொல்லப்படும் கதைகள்,
அவை உண்மையில் குறிப்பிடுவது கறுப்பின மக்களைத்தான்.
அவசர சிகிச்சை அறையின் பாதையில் இதைப் பார்த்தேன்,
என்னைப் போன்ற கறுப்பினத்தவர்கள் திருப்பி அனுப்பப்படுவதை.
அவர்களுக்கு உதவ முயற்சித்தேன்.
ஹேய்! என்ன நடக்கிறது? நாம் ஏன் இவர்களுக்கு உதவதில்லை?
இவர்களுக்கு நம்மிடம் இடம் இல்லை.
என்ன? நாம் அவர்களுக்கு உதவப்போவதில்லையா?
நடப்பதை நான் பார்த்தபோது,
நான், "என்னால் இவ்வளவுதான் செய்யவோ சொல்லவோ முடியும்" என தோன்றியது.
அவர்களிடம் துப்பாக்கிகள் இருந்தன.
சுடப்படுவீர்கள் என்று பயந்தீர்கள். -அவ்வளவாக இல்லை.
அவர்கள் எல்லோர் முன்னிலையிலும் என்னைச் சுடுவார்கள் என்று நினைக்கவில்லை,
ஆனால் கண்டிப்பாக என்னை அகற்றியிருப்பார்கள்.
நான் வெளிப்படையாக பேசுபவன், ஆனால் எப்போது அமைதியாக இருக்க வேண்டும் என்றும் தெரியும்.
ஆனால் என்ன நடக்கிறது என்பதை அமைதியாக மக்களுக்கு தெரியப்படுத்தினேன்.
அதை எப்படி செய்தீர்கள்?
நான் சில குறுஞ்செய்திகளை அனுப்பினேன்.
யாருக்கு?
என் நண்பருக்கு.
நோயாளிகளைக் கருணைக்கொலை செய்யத் திட்டமிடும் தீய சக்திகள்
மருத்துவமனைக்குள் இருப்பதாக சொன்னேன்.
தீய சக்திகளா? -அவர்களை மனிதர்களென்று அழைக்கமாட்டேன்.
எந்தத் தவறும் செய்யாதவர்களைக் கொல்வது பற்றி நீங்கள் பேசும்போது.
அப்பாவி மக்கள்?
மனிதர்கள் ஒருவருக்கொருவர் அதைச் செய்வதில்லை.
"இவர்களுக்கு..." சரியான வார்த்தை ஈனப்பிறவிகள்,
"...மக்களை கொல்வது பற்றி பேசுகிறார்கள்" என தோன்றியது.
பொறுங்கள், அது சம்பந்தப்பட்ட எதையாவது நேரடியாக பார்த்தீர்களா?
இரண்டாம் தளத்தில் என்னுடைய கடைசி நாள், ஒருவன் என்னிடம் வந்தான்.
செவிலியரின் உதவியாளன் என நினைக்கிறேன், அவன் என்னிடம் சொன்னான்...
டாக்டர் கிங்.
எங்களுடன் பிரார்த்தனையில் கலந்துகொள்கிறீர்களா? -பிரார்த்தனையிலா?
அவன் அதை சொல்லும்போது, "இது என்ன?" என்று நினைத்துக்கொண்டிருந்தேன்.
பிறகு ஆனா பௌவைப் பார்த்தேன்.
இளஞ்சிவப்பு ஊசிகளுடன் கூடிய 10 மில்லி சிரிஞ்சுகளை கைநிறைய வைத்திருந்தார்.
அவரிடம் ஏன் அந்த ஊசிகள் இருந்தன?
டாக்டர் பௌ எந்த நோயாளிக்காவது ஊசி போட்டதைப் பார்த்தீர்களா?
இல்லை. ஆனால் அங்கே அவரிடம் கைநிறைய சிரிஞ்சுகள் இருந்தன,
அதோடு மக்கள் பேசக்கூடாத விஷயங்களைச் பேசிக்கொண்டிருந்தனர்...
அவர்கள் யோசிக்கக்கூடாத விஷயங்களை பேசிக்கொண்டிருந்தனர்.
எனக்கு நானே சொல்லிகொண்டேன், "இது சாதாரண சூழ்நிலை கிடையாது.
நான் இங்கே இருக்கக்கூடாது.
நான் இதில் பங்கெடுக்கக்கூடாது" என்று.
எங்கே போகிறாய்?
இங்கிருந்து வெளியேறுகிறேன்.
நீ எங்களை கைவிடுகிறாயா? -இங்கே என்ன நடக்கிறது என்று தெரியுமா?
நீங்கள் அதை உங்கள் மனதில் உணர வேண்டும்.
என்னால் முடியாது. என்னால் அவர்களை தடுக்க முடியாது.
அவர்களிடம்தான் துப்பாக்கிகள் இருக்கின்றன. அவர்களிடம்தான் அதிகாரம் இருக்கிறது.
அப்போதுதான் நீங்கள் வெளியேறினீர்களா?
நான் ஒரு படகில் ஏறினேன்.
இறக்கிவிடப்பட்டு, வறண்ட நிலத்திற்கு போனேன்,
இங்கே என் வீடு வரை நடந்து வந்தேன்.
இதைப் பற்றி வேறு யாரிடமாவது பேசினீர்களா?
கத்ரீனா புயல்
பேரழிவிலிருந்து துன்பியல் சம்பவமாக மாறிய தருணத்தில் இருந்து தொடங்குகிறோம்.
ஆன்மாவில் ஓட்டைப் போடும் தேர்வுகளை மக்கள் செய்யத் தொடங்கியதிலிருந்து.
நியூஸ்நைட்
இப்போது, தண்ணீரும் சேறும் வடியும்போது, இரகசியங்கள் வெளிவருகின்றன.
வாழ்வா சாவா என்பது பற்றிய முடிவுகள்
மற்றும் கருணைக் கொலைகள் பற்றிய கிசுகிசுக்கள் இங்கு முதன்முறையாக எங்கும் கேட்கின்றன.
வெள்ளத்தில் மூழ்கிய மருத்துவமனையின் ஊழியர்கள் நோயாளிகளை கருணைக்கொலை செய்வது பற்றி...
இன்று வெள்ளிக்கிழமை அக்டோபர் 14, 2005
...ஒருமுறை பேசியது பற்றி புதிய கேள்விகள் எழுகின்றன.
கத்ரீனாவுக்குப் பிறகு இந்த நகரத்தில் இவ்வளவு குழப்பங்கள் நடந்து கொண்டிருந்த நாட்களில்
அந்த மருத்துவமனையில் கருணைக்கொலை செய்யப்பட்டதா?
பூதாகரமாகும் செய்தி கருணைக் கொலைகளா?
நடந்தது பற்றிய டாக்டர் பிரையன்ட் கிங்கின் கருத்து
ஏதோ நடக்கக்கூடாதது நடந்துவிட்டது என்று பெரும்பாலான மக்களுக்கு தெரியும்.
மருத்துவர் ஒருவரிடம், கைநிறைய சிரிஞ்சுகள் இருந்தன.
இப்போது, அந்த சிரிஞ்சுகளில் என்ன இருந்தது என்று தெரியாது.
எனக்குத் தெரியாது... நான் அவர் சொல்லிக் கேட்ட ஒரே விஷயம்,
"உங்களை சௌகரியமாக வைத்திருக்கும் ஒன்றைத் தருகிறேன்" என்பதுதான்.
அடக் கடவுளே. இதை நம்பமுடியவில்லை.
அவனுடைய கவலைக்கு அனுதாபப்படுகிறேன்.
ஆனால் அந்த மருத்துவமனையில் பணிபுரிந்த
ஒவ்வொரு மருத்துவரின் நற்பெயரையும் அவன் அழிக்கப்போகிறான்.
ஹோரஸ், மிகைப்படுத்தி பேசுகிறாய்.
நான் அப்படி நினைக்கவில்லை.
அவன்... சொல்வது உண்மையாக இருந்தால்,
பிறகு நிலைமை திகிலூட்டுவதாக இருக்கும்.
ஆனால் இது பொதுமக்களின் கருத்துக்காக வெளிப்படுத்தும் விஷயம் அல்ல.
சிரிஞ்சுகளை வைத்திருந்ததாக கிங் குற்றம் சாட்டும் மருத்துவர்
பல சந்தர்ப்பங்களில் ஊடகங்களுடன் தொலைபேசியில் பேசியிருக்கிறார்.
மருத்துவமனையில் இருந்த எல்லோரும் கைவிடப்பட்டதாக உணர்ந்ததாக வலியுறுத்தினார்.
மருத்துவர் சொன்னார்,
"அந்த நோயாளிகளைக் காப்பாற்ற மனிதத்தன்மையோடு எங்களால் முடிந்த எல்லாவற்றையும் செய்தோம்.
வீடுகளில், தெருக்களில், மருத்துவமனைகளில்
இறக்கும் அளவுக்கு அரசாங்கம் எங்களை முற்றிலுமாக கைவிட்டது.
நம்மில் பலர் தவறு செய்திருக்கலாம்,
ஆனால் அந்த நேரத்தில் எங்களால் முடிந்த சிறந்த முடிவுகளை எடுத்தோம்."
கூடுதல் தகவல்கள் கிடைக்கும்போது இந்த நிகழ்வுகள் பற்றிய எங்கள் செய்தி தொடரும்.
எனவே, செல்வி. இஸபெல், நீங்கள் லைஃப்கேரில் பராமரிப்பு இயக்குநராக இருந்தீர்களா?
ஆம்.
எனவே, வியாழக்கிழமை, செப்டம்பர் 1 ஆம் தேதி,
மெமோரியலிலிருந்து மூன்று மருத்துவ நிபுணர்கள்
ஏழாவது தளத்திற்கு வந்தபோது...
என்ன நடக்கிறது என்று நினைத்தீர்கள்?
அவர்கள் எங்கள் நோயாளிகளை கவனித்துக்கொள்ள வந்திருப்பதாக நினைத்தேன்.
வேறு எதற்காக அங்கு வந்திருப்பார்கள்?
அதைத்தான் நான் உங்களிடம் கேட்கிறேன்.
வேறு எதற்காவது என்றால், சத்தியமாக எனக்குத் தெரியாது.
பேரழிவின் போது, உங்கள் வேலை பற்றிய பதிவை தொடர்ந்தீர்களா?
உங்கள் நோயாளிகளுக்கு எந்த மருந்துகளை கொடுத்தீர்கள் என்ற பதிவு?
எங்களால் முடிந்த வரையில் அவற்றை பதிவு செய்தோம்.
எல்லாவற்றையும் பற்றி தெரிந்துகொள்ள வழி இல்லை.
ஆம், அந்த ஏழாவது தளத்தைப் பார்த்தேன். நீங்கள் அனுபவித்ததை என்னால் கற்பனை செய்ய முடிகிறது.
இல்லை. உங்களால் கற்பனை செய்ய முடியாது.
உங்களுக்கு எதுவும் தெரியாது.
அவர்கள் எல்லோரையும் உயிரோடு வைத்திருக்க கடுமையாக முயற்சித்தோம்.
அந்த நோயாளிகளை வெளியேற்ற யாராவது
உதவிக்கு வர ஏன் அவ்வளவு நேரம் ஆனது என்று எனக்குத் தெரிய வேண்டும்?
அதனால்தான் பல நோயாளிகளை இழந்தோம்.
அரசாங்கம் என்ன செய்துகொண்டிருந்தது? எங்கள் உதவி எங்கே?
செல்வி. இஸ்பெல்... -இல்லை.
புயலில் தங்கி உழைத்தவர்களை விட்டுவிடுங்கள்,
நீங்கள் அவர்களை விட்டுவிடுங்கள்.
தங்கியிருந்து தங்கள் நோயாளிகளைக் கவனித்துக்கொண்ட, அவர்களின் துன்பத்தைப் போக்க முயற்சி செய்த
மருத்துவர்களையும் செவிலியர்களையும், அவர்களை அவர்களாக இருக்க விடுங்கள்.
ஹீரோக்களாக.
நீங்கள் விரும்பினால், இடைவேளை எடுத்துக் கொள்ளலாம்.
இடைவேளை எடுக்கவா? இதிலிருந்தா?
இது ஒன்றுமில்லை.
வீட்டில் இருக்கும்போது, என்னால் தூங்க முடியவில்லை.
எனது நோயாளிகளின் முகங்கள் தோன்றும் கெட்ட கனவுகள் வருகின்றன.
சூறாவளியின் போது வேலை செய்ய நான் தேர்ந்தெடுத்த ஊழியர்களை நினைக்கும் போது
எனக்கு குற்ற உணர்வு ஏற்படுகிறது.
ஒவ்வொரு நோயாளியின் மரணத்தின் வலியையும் நான் உணர்கிறேன்.
இது கடினமானது என்று தெரியும், நாங்கள் அதைப் பாராட்டுகிறோம்.
சொகுசான இடத்திலிருந்து இங்கு வந்து எது சரி எது தவறு என்று
முடிவு செய்ய முயற்சிக்க உங்களுக்கு எவ்வளவு தைரியம்?
நீங்கள் செய்வது நியாயமில்லை.
நியாயமில்லை.
மன்னியுங்கள், ஆனால் இது நியாயமில்லை.
வாக்கர், என்னைப் பார்க்க விரும்பினீர்களா?
ஆனா, உள்ளே வாருங்கள்.
என்ன நடக்கிறது?
நீங்கள் இங்கே இருப்பதற்கு நாங்கள் மிகவும் பாக்கியவான்கள்.
பெரும் பாக்கியம். உங்களுக்கே தெரியும். ஆனால்...
CNN இல் வந்த செய்தியை நீங்கள் வேறு எங்காவது பார்த்திருப்பீர்கள் என்று நம்புகிறேன்.
ஆம், எனக்கு அது தெரியும்.
ஆனால் உங்களுக்குத் தெரியும், நான் என் நோயாளிகளைக் கவனிப்பதில் பிஸியாக இருக்கிறேன்,
TV செய்திகளைப் பார்ப்பதில் இல்லை.
சரி. அந்த செய்திகளில் சில உங்கள் மீது கவனம் செலுத்தியதால்,
இதை நாம் கொஞ்சம் யோசிக்க வேண்டும்.
உதாரணமாக, ஒரு அறுவை சிகிச்சை தவறாகப் போனால் என்ன ஆகும்?
உங்கள் சொந்த தவறு இல்லாமல். ஆனால் அது சாத்தியம். ஆம். உங்களுக்கே தெரியும்.
வாக்கர், என்ன சொல்கிறீர்கள்? சுற்றிவளைக்காமல் சொல்லுங்கள்.
அறுவை சிகிச்சை செய்வதை இடைநிறுத்தம் செய்வது பற்றி நீங்கள் பரிசீலிக்க விரும்புகிறோம்.
பாருங்கள், எதிர்பாராமல் ஏதாவது நடந்தால்...
அது பல்கலைக்கழகத்திற்கு பெரும் கெட்ட பேரை ஏற்படுத்தும்.
உங்களுக்குத் தெரியும், அதனால்...
நான் அறுவை சிகிச்சை செய்வதை நிறுத்த வேண்டுமா?
நீங்கள் பரிசீலிக்க வேண்டும் என்றுதான் சொல்கிறோம்.
என்னால் இன்னும் என் நோயாளிகள் பார்க்கும், எல்லா மருத்துவமனை சலுகைகளையும் பெறுவேன்.
சரி, நீ கொஞ்ச காலத்திற்கு அறுவை சிகிச்சை செய்யப் போவதில்லை.
அதுதான் கஷ்டமாக இருக்கிறது, ஆனால் அதைத்தான் ஒப்புக்கொண்டோம்.
அது அவள்தான் என்று நினைக்கிறேன்? அந்த பௌ.
ஆம்.
அதைப் பார்த்தாயா? அவர்கள் நம்மைப் பற்றிதான் பேசுகிறார்கள்.
சரி, இருக்கலாம். அதனால் என்ன?
ஆம், அது என்னவென்று நான் நினைக்கிறேன்.
ஹேய், மைக்கேல் யங் பற்றி நான் சொன்னேனா?
எனவே மைக்கேல் கோவிங்டனில் ஒருவனுடன் கோல்ஃப் விளையாடியிருக்கிறான்,
அவன் ஒரு பறவையை அடித்திருக்கிறான்.
நடுவானில் ஒரு பறவையை அடித்திருக்கிறான், சரியா?
இப்போது, பறவை நன்றாக இருக்கிறது...
அவள்தான், மெமோரியல்...
சரி. நான் அங்கு சென்று அவர்களை மிரட்டட்டுமா?
என்ன?
அது மிகவும் பயனுள்ளதாக இருக்கும்.
ஆம். இரு வயதான பெண்கள்.
அதைச் செய்ய முடியும் என்று நினைக்கிறேன்.
என்னால் முடியும் என நீ நினைக்கவில்லையா? -நான்... வீட்டிற்குப் போக வேண்டும்.
நிஜமாகவா? -ஆனா. ஆனா?
மன்னிக்கவும். -லாரா.
ஹாய். எப்படி இருக்கிறீர்கள்? -ஹேய்.
ஹாய், லாரா. ஹாய்.
ஹென்றியும் நானும், உங்களுடன் இருக்கிறோம் என்று சொல்ல விரும்பினோம்.
உங்களை நினைத்துக் கொண்டிருக்கிறோம். உங்களுக்காக பிராத்திக்கிறோம்.
உங்களுக்கு நடப்பது... அது மிகவும் அநியாயம்.
நான் அதை தவறு என்று சொல்லப் போவதில்லை.
உங்களுக்கு ஏதாவது உதவி தேவைப்பட்டால், எங்களிடம் கேளுங்கள்.
நன்றி, லாரா. நன்றி. நான் அதை பாராட்டுகிறேன்.
மிக்க நன்றி. -பார்த்துக்கொள்ளுங்கள்.
நான் உங்களை கவனித்துக்கொண்டிருப்பேன். -நன்றி.
நன்றி.
அது... கிறிஸ்தவராக இருக்கமாட்டாள்...
ஓட்டுநர் உரிமம் பௌ ஆனா, மேரி
மருத்துவரின் கையொப்பம் கொண்ட மருந்துசீட்டு மாதிரி
மெமோரியல் மருத்துவ மையம்
தெம்பு கிடைக்க.
நல்லது செய்தீர்கள். நன்றி.
இன்றைக்கான என் வேடிக்கையான தகவலை சொல்லட்டுமா?
காலை 8 மணிதான் ஆகிறது. அதிகம் கிடைக்காது என்பதில் உறுதியாக இருக்கிறாயா?
வாய்ப்பே இல்லை. -சரி.
பௌவின் சகோதரன் ஃப்ரெட்ரிக்கைத் தெரியுமா? பௌ 11 பிள்ளைகளில் ஒருவர்.
அது எனக்குத் தொியும்.
அவன் போதைப்பொருள் வழக்கில் தப்பியோடியவன்.
போதைப்பொருள் தடுப்பு பிரிவின் தேடப்படுபவர்கள் பட்டியலில் முக்கியமானவன்.
அது இப்போது அதிகாரப்பூர்வமானது. இந்த வழக்கில் தெரியவரும் எல்லாமே மோசமானதாக இருக்கிறது.
என் காலைச் செய்தி அவ்வளவு சுவாரஸ்யமானது இல்லை, ஆனால் டாக்ஸிகாலாஜி அறிக்கைகள் கிடைத்தன.
பிறகு?
மெமோரியலில் இறந்த 18 நோயாளிகளின் திசு மாதிரிகளை அவர்கள் பரிசோதித்திருக்கிறார்கள்.
அந்த 18 பேரில் ஒன்பது பேருக்கு மார்ஃபின் செலுத்தப்பட்டிருக்கிறது,
அத்துடன் அந்த ஒன்பது பேரில் ஏழு பேருக்கு மிடாசோலம் எனப்படும் வெர்சட்
செலுத்தப்பட்டிருக்கிறது.
அது பௌக்கு கொடுத்ததாக நாகமாரு சொன்ன மருந்துகளின் சரியான கலவை.
ஆம், ஆய்வக இயக்குநர்
இந்த உடல்களில் மிடாசோலம் இருப்பது கவலைக்குரியது இல்லை என்றார்.
நிச்சயம் கவலைக்குரியதுதான். என் கருத்துப்படி, அதை நியாயப்படுத்த எந்த வழியும் இல்லை,
அதை மார்ஃபினுடன் கலப்பது மக்களைக் கொல்வதற்கு
மிகவும் பயனுள்ள வழியாக இருக்கும் என்பதைத் தவிர.
இப்போது இந்த அறிக்கைகள், நிச்சயமாக பயனுள்ளதாக இருக்கும்.
ஆனால் பிரதிவாதிகள் உடல்களின் நிலைமையைப் பற்றி பேசுவார்கள்.
சரியா? எப்படி இந்த ஆதாரங்கள் எதுவும் நம்பகமானதாக இல்லாமல் போகும்.
அதை நாம் எப்படி எதிர்ப்பது?
நாம் இதை வேறு யாரிடமாவது காட்ட வேண்டும், சரியா? நிபுணரின் கருத்துக்கள் வேண்டும்.
இதையெல்லாம் சில சிறந்த நோயியல் நிபுணர்களிடம் காட்டுவோம்.
ரிச்சர்ட் டி சிம்மன்ஸ் ஜூனியர் வழக்கறிஞர்
ஆனா, நம் எதிர் வாதங்களை தயார் செய்ய தொடங்க வேண்டும் என்று நினைக்கிறேன்.
என்ன கேள்விப்பட்டீர்கள்?
துரதிர்ஷ்டவசமாக, விஷயம் தெரிந்தவர்கள் பேசிக்கொள்வது என்னவென்றால்,
அட்டர்னி ஜெனரல் அலுவலகம் உங்கள் மீதான விசாரணையில் கவனம் செலுத்துகிறதாம்.
கடவுளே.
ஆனா? ஆனா, அது... அது சரியாகிவிடும். நான் சொல்வதைக் கேளுங்கள்.
நாங்கள் இந்த நகரத்தின் ஒவ்வொரு மருத்துவ நிபுணரையும்
உங்களுக்குப் பின்னால் ஒன்று திரட்டப் போகிறோம்.
இல்லையெனில், அடுத்த முறை புயல் வரும்போது,
இந்த ஊரில் மருத்துவம் பார்க்கும் ஒரு மருத்துவர் கூட இருக்க மாட்டார்கள்.
அதை பொதுமக்கள் தெரிந்து கொள்ள வேண்டும்.
எனவே நாம் என்ன செய்வது?
நான் முதலில் செய்ய விரும்புவது ஒரு வகையான கள ஆய்வை செய்ய வேண்டும்.
கள ஆய்வா? -ஆம்.
நீங்கள், நான், அதோடு அந்த கடைசி நாளில் உங்களுடன் இருந்த இரண்டு செவிலியர்கள்.
நாம் எல்லோரும் மீண்டும் மெமோரியலுக்குப் போக வேண்டும்.
மீண்டும் மருத்துவமனைக்குப் போக வேண்டுமா? எதற்காக?
ஏனென்றால் அந்த கடைசி நாளில் நடந்த எல்லாவற்றையும் எனக்கு விளக்க விரும்புகிறேன்,
நாம் எல்லோரும் சொல்வது ஒன்றுபோலவே இருப்பதை உறுதிபடுத்த.
தனிப்பட்ட முறையில், நான் கருணைக்கொலை செய்யப்படுவதை விரும்பவில்லை,
ஆனால் சில மோசமான சூழ்நிலையில் இருப்பவர்கள் ஏன் செய்கிறார்கள் என்று புரிகிறது.
ஆம். அதாவது, நான் ஒரு கத்தோலிக்க கிறிஸ்துவர்.
இது என் மதத்திற்கு எதிரானது, ஆனால் மூளைச் சாவு அடைந்துவிட்டால்,
என்னை உயிரோடு வைத்திருக்கத் தேவையில்லை.
அதுதான் உங்கள் விருப்பம் என்றால், எனக்கு அதில் ஆட்சேபனை இல்லை.
ஆனால் மெமோரியலில், எனக்குத் தெரிந்தவரை, யாரிடமும் சம்மதம் வாங்கவில்லை.
ஆம், அது சரிதான். யாரிடமும் சம்மதம் வாங்கவில்லை.
இதைப் பற்றி லிண்டா என்ன நினைக்கிறார்?
நாங்கள் என் வழக்கு பற்றி பேசமாட்டோம். -நிஜமாகவா? ஒருபோதுமா?
நிஜமாகத்தான்.
அது ஏன்?
சரி, முதலில், என் இரகசியங்களை மளிகைக் கடைக்காரரோ
அல்லது யாரோ தெரிந்துகொள்வதை விரும்பவில்லை.
மளிகைக் கடைக்காரரிடம் யார் இரகசியங்களைச் சொல்வார்கள்?
இது 1955 அல்ல.
நான் ஏதோவொன்றில் சிக்கியிருப்பது லிண்டாவுக்குத் தெரிந்தால்,
எனக்காக கவலைப்படுவாள்,
நான் மிகவும் கடினமாக உழைக்கிறேன் அல்லது என் உடல்நிலை பாதிக்கப்படும் என்று.
குறிப்பாக, இப்போது அவளுக்கு அது தேவையில்லை.
அவர் எப்படி இருக்கிறார்?
எங்கள் மகள் மட்டுமல்ல.
கடந்த ஐந்து மாதங்களில்,
அவள் தன் அப்பாவையும் அவளுக்கு சகோதரியைப் போல இருந்த உறவினரையும் இழந்துவிட்டாள்.
அது மிகவும் கொடுமையானது.
கடவுளே. நினைத்துக்கூட பார்க்க முடியவில்லை. மிகவும் வருந்துகிறேன்.
ஆம், தன் சொந்த வழியில் துக்கம் அனுபவிக்கிறாள்.
அதைச் செய்வதற்கான அவகாசத்தை நான் அவளுக்குக் கொடுக்கிறேன்.
எப்படி... கெவின் எப்படி இதையெல்லாம் சமாளிக்கிறார்?
நேர்மையாக சொன்னால்,
எங்களுக்கு இடையே உறவு இப்போது சுமுகமாக இல்லை.
எனவே, இந்த வழக்கில் கவனம் செலுத்துவது எனக்கு நல்லது.
சரி. நீ எல்லாவற்றையும் அந்த கண்ணோட்டத்தில் வைத்திருக்கும் வரை.
நீ எவ்வளவு கடினமாக உழைக்கிறாய் என்று பார்க்கிறேன். இயந்திரத்தைப் போல.
இயந்திரத்தைப் போல.
நீங்கள் என்னிடம் சொன்னதிலேயே மிக அருமையானது இதுதான், புட்ச்.
அதாவது, நான்... நான்... உன்னைப் பற்றி கவலைப்படுகிறேன்.
இல்லை, நான் உங்களைப் பற்றி கவலைப்படுகிறேன். -இல்லை, நான்தான் மிகவும் கவலையானவன்.
இல்லை, நான் அப்படி நினைக்கவில்லை. நான் மிகவும் கவலைப்படுகிறேன்.
சரி, நான் ஒப்புக்கொள்கிறேன்.
பார், எனக்கு சில வேலைகள் இருக்கின்றன. மீண்டும் அலுவலகத்தில் சந்திக்கிறேன், சரியா?
சரி. -சரி.
செல்வி ரைடர்.
திருமதி. எவரெட்?
இப்படி உங்களிடம் வந்ததற்கு வருந்துகிறேன்,
ஆனால் என் எம்மெட்டின் சார்பாக என்ன செய்கிறீர்கள் என்பது தெரிய வேண்டும்.
அதற்கான வேலைகளை செய்து வருகிறோம். நான் உறுதியளிக்கிறேன்.
எனவே முன்னேற்றம் ஏற்படுகிறதா?
ஆம் ஏற்படுகிறது.
இந்த முழு விஷயமும் வெளிவரக் கூடாது என்று விரும்பும்
சக்தி வாய்ந்த மனிதர்கள் நிறைய பேர் இருக்கிறார்கள்.
அதை நீங்கள் அனுமதிக்கக்கூடாது.
அதை அனுமதிக்க மாட்டேன்.
ஒன்று கொண்டுவந்திருக்கிறேன்.
வெள்ளத்திற்குப் பிறகு, எஞ்சியிருப்பது இது மட்டும்தான்.
நீங்கள் இதை வைத்துக்கொள்ள வேண்டும்.
இல்லை. இல்லை, என்னால் முடியாது.
வைத்துக்கொள்ளுங்கள். தயவுசெய்து.
நீங்கள் ஒன்று தெரிந்துகொள்ள வேண்டும் திருமதி. எவரெட்.
எம்மெட்தான் எங்கள் வழக்கின் முகம்.
அவருக்கு நீதி கிடைக்க எங்களால் முடிந்த எல்லாவற்றையும் செய்கிறோம், நடந்ததற்கு.
நான் அவரை மிகவும் மிஸ் செய்கிறேன்.
அது வலிக்கிறது.
கடவுளாக மாறி உயிரை எடுக்க யாருக்கும் உரிமை இல்லை.
அவர்களுக்கு இல்லை.
அவர்கள் யாராக இருந்தாலும் எனக்குக் கவலையில்லை.
உங்கள் நேரத்திற்கு நன்றி.
திரு. நாகமாரு, வந்ததற்கு நன்றி.
எனவே நீங்கள் என்ன செய்ய
விரும்புகிறோம் என்றால் மருந்தகத்தில் மீதமுள்ள மருந்துகளை சரிபார்க்க வேண்டும்.
சரி.
மார்ஃபின், வெர்செட், அடிவான், இவை எல்லாவற்றையும் காணவில்லை.
மற்ற கட்டுப்படுத்தப்பட்ட மருந்துகள்? -இன்னும் இங்கே இருக்கின்றன.
மருந்தகத்திலிருந்து எடுத்துச் சென்றது யார் என்ற பதிவுகள் இருக்கின்றனவா?
ஆம்.
கடைசியாக மருந்துகளை வாங்கிச் சென்றவர்களின் பட்டியல் இதோ.
இது யாருடைய கையெழுத்து என்று உறுதிப்படுத்த முடியுமா?
ஆனா பௌ. ஆம்.
கடைசியாக மருந்துகளை வாங்கிச் சென்றவர் அவர்தான்.
கடவுளே.
நீங்கள் எல்லோரும் அனுபவித்ததை என்னால் கற்பனை கூட செய்ய முடியவில்லை.
இது எங்கள் வேலை.
எல்லோரும் நலமா?
நான்... -கடவுளே.
இப்போது இதைப் பார்ப்பது... இது, இன்னும் மோசமாகத் தெரிகிறது.
நான் உங்களுக்கு என்ன காட்ட வேண்டும்?
எல்லாவற்றையும்.
நீங்கள்... என்ன செய்தீர்கள் என்று சொல்லுங்கள்.
மக்களுக்கு எப்படி உதவி செய்தீர்கள். மக்களை எப்படி காப்பாற்றினீர்கள்.
ஹெலிகாப்டரில் சென்ற எல்லா நோயாளிகளும் இந்த வழியாக வந்தனர்.
மருத்துவமனை படிக்கட்டுகள் வழியாக,
அந்த ஓட்டை வழியாக, இந்த படிக்கட்டுகள் வரை.
இது நம்பமுடியாதது.
நோயாளிகள் தாங்களாகவே ஏறினார்களா அல்லது தூக்கிவரப்பட்டார்களா?
பெரும்பாலானோர் மிகவும் நோய்வாய்ப்பட்டிருந்தனர். அவர்களை தூக்கிவர வேண்டியிருந்தது.
அது...
கடுமையான உழைப்பு. ஆம், அப்படித்தான் இருந்தது.
இதுதான் இறங்கு தளம். -ஆம்.
பல பத்தாண்டுகளாக பயன்படுத்தப்படவில்லை.
மோசமான நிலையில் உள்ளது, இல்லையா?
எல்லாம் இங்கிருந்துதான் தொடங்கியது என்று சொல்லலாம்.
அதுதான் தேவாலயம்.
அது உங்களுக்கே தெரியும்.
ஆம்.
எந்த ஒரு மனிதனும்
அனுபவிக்கக் கூடாத ஒன்று இங்கு நடந்தது.
என்ன...
வேறு யாரும் இங்கு இருக்கக் கூடாது.
அது டாக்டர் பௌ.
ஆனா பௌவா?
அதோடு இரண்டு செவிலியர்கள். அவர் ஏழாவது மாடிக்குக் கூட்டி வந்தவர்கள்.
அடச்சே. நீங்கள் விளையாடுகிறீர்கள்.
டாக்டர் பௌ.
என்ன?
நான் வர்ஜீனியா ரைடர். இவர் ஆர்தர் ஷேஃபர்.
நாங்கள் லூசியானா மாகாண அட்டர்னி ஜெனரல் அலுவலகத்தைச் சேர்ந்தவர்கள்.
ஹலோ, ஆனா.
நான் ரிக் சிமன்ஸ், டாக்டர் பௌவின் வழக்கறிஞர்.
திரு. சிமன்ஸ், நாம்... -ஆம்... ஆம்...
நாங்கள் கிளம்புகிறோம். ஆனா.
அது நடந்தது என்று என்னால் நம்ப முடியவில்லை.
அவர்கள் இங்கே என்ன செய்கிறார்கள்?
நம்மை போலத்தான். எல்லா தகவல்களையும் சேகரிக்கிறார்கள்.
அதைப் பற்றி கவலைப்பட வேண்டாம்.
ஆனா. ஹேய்.
கேளுங்கள், நாம்... இப்போது நாம் என்ன செய்கிறோம் என்பதில் கவனம் செலுத்துவோம்.
அவர்களை மறந்துவிடுங்கள், சரியா?
இப்போது வாருங்கள். நமது கள ஆய்வை முடிப்போம். போகலாம்.
லூசியானா நீதித்துறை
ஆர்தர் ஷேஃபர் பேசுகிறேன்.
திரு. ஷேஃபர்? நான் லைஃப்கேரிலிருந்து மைக் மர்ஃபி.
எப்படி இருக்கிறீர்கள்?
நன்றாக. நன்றி. -நல்லது.
எனவே, கிறிஸ்டி ஜான்சன், எங்கள் உடல் மருத்துவ இயக்குநர்,
நீங்கள்... அவரை சந்தித்திருக்கிறீர்கள்.
ஆம், நினைவிருக்கிறது. -ஆம், அவர்...
அவர் உங்களிடம் இன்னும் ஏதோ சொல்ல விரும்புகிறார்.
அவர் மீண்டும் உங்களிடம் வந்து பேச விரும்புகிறார்.
சரி. ஏற்பாடு செய்யுங்கள்.
ஹலோ, வாக்கர்.
ஆனா.
நான் வேலைக்கு திரும்ப வேண்டும்.
நான் அதை பாராட்டுகிறேன்.
ஆனால், மருத்துவமனைகள் மாபெரும் நிர்வாகக் கட்டுப்பாடுகள் கொண்டவை, வேலை மெதுவாகத்தான்
நடக்கும் என்பது உங்களுக்கும் தெரியும்.
நீங்கள்தான் பொறுப்பு என்று நினைத்தேன்.
என் நோயாளிகள், அவர்களுக்கு அறுவை சிகிச்சைகள் தேவை.
டஜன் கணக்கான ஓட்டோலரிஞ்ஜாலஜி மருத்துவர்கள் வேலையில்லாமல்
அமர்ந்திருக்கும் நிலை இல்லை.
அது எனக்குத் தெரியும்.
என் மீது ஒரு குற்றம் கூட சுமத்தப்படவில்லை.
அதுவும் எனக்குத் தெரியும்.
எனக்கு ஆச்சரியமாக இருக்கிறது,
லூசியானா மாகாண பல்கலைக்கழகம் நலவாழ்வு மையத்தின் பணி அறிக்கையைப் படித்திருக்கிறீர்களா?
ஏனென்றால், நோயாளியை மையமாகக் கொண்ட சுகாதாரப் பராமரிப்பு தொழில்முறையின்
மிக உயர்ந்த தரத்துடன் எவ்வாறு வழங்கப்படுகிறது என்பது பற்றி பேசுகிறது...
அதைப் படித்திருக்கிறேன். நான்தான் அதை எழுதினேன்.
அருமையான வார்த்தைகள். -நன்றி.
சரி, நான்... உங்களை மீண்டும் அறுவை சிகிச்சை செய்ய வைப்பது பற்றி
நான் என்ன செய்ய முடியும் என்று பார்க்கிறேன்.
நன்றி, வாக்கர்.
நன்றி.
ஆதாரங்களை பரிசோதித்த வெளி மருத்துவர் நான் மட்டும்தானா?
இல்லை, சார். வெளியில் உள்ள நிபுணர்கள் அடங்கிய குழுவிற்கு அனுப்பினோம்.
உங்கள் கருத்துப்படி, டாக்டர் பேடன், ஆதாரத்தின் மையப்புள்ளி எது?
கொலை.
நீங்கள் மதிப்பாய்வு செய்த எல்லாவற்றிலுமா? -ஆம்.
உடல்களின் நிலைமைக்கு பிறகுமா? -ஆம்.
நான் மதிப்பாய்வு செய்த ஒன்பது வழக்குகளிலும், அவற்றை கொலைகள் என வகைப்படுத்துவேன்.
சரி, உங்கள் நேரத்திற்கு மிக்க நன்றி டாக்டர்.
நன்றி.
கிறிஸ்டி ஜான்சன் வந்திருக்கிறார்.
நான் டாக்டர் பௌவுடன் எம்மெட் எவரெட்டின் அறையின் வாசல் வரை சென்றேன்.
நான் யாரைப் பற்றி சொல்கிறேன் என்று தெரிகிறதா? அவர் சுயநினைவோடு இருந்த நோயாளி.
ஆம், எம்மெட் எவரெட் பற்றி எங்களுக்குத் தெரியும். ஆம்.
அவருக்கு ஏதாவது கொடுக்கத் திட்டமிட்டிருப்பதாகச் சொன்னார்.
நான் அவரிடம் சொல்ல விரும்புகிறேன்...
அவரது தலைசுற்றலுக்கு உதவ நான் அவருக்கு ஒன்று கொடுக்க விரும்புகிறேன்.
நீங்கள் என்ன நினைக்கறீர்கள்?
எனக்குத் தெரியாது. அப்படித்தான் நினைக்கிறேன்.
நீங்கள் செய்வீர்களா? நான் உங்களுடன் உள்ளே வரவா?
இல்லை. இல்லை. பரவாயில்லை.
எம்மெட் எவரெட் மட்டும் இல்லை.
டாக்டர் பௌவையும் இரண்டு செவிலியர்களையும் மற்ற படுக்கைகளுக்கும் கூட்டிச் சென்றேன்.
அவர்கள் நோயாளிகளுக்கு ஊசி போடும்போது நான் அவர்களுடன் இருந்தேன்.
நான் அவர்களின் கைகளைப் பிடித்துக்கொண்டேன்.
பிரார்த்தனை செய்தேன்.
டாக்டர் பௌ நோயாளிகளுக்கு ஊசி போட்டதை நீங்கள் நேரில் பார்த்தீர்களா?
ஆம்.
யார் என்று நினைவிருக்கிறதா?
வில்டா மெக்மேனஸ் ஒருவர்.
வில்டா மெக்மேனஸுக்கு ஊசி போட்டதைப் பார்த்தீர்களா?
ஆம்.
அதற்கு சாட்சி சொல்ல முடியுமா? -ஆம், முடியும்.
நான் ஹாலை விட்டு வெளியேறும்போது, அவர், டாக்டர் பௌ பேசுவதைக் கேட்டேன்.
அவர் திரு. ஆல்ஃபோர்ட் பற்றி பேசிக் கொண்டிருந்திருக்கலாம்,
ஆனால் அவர் செல்வி மெக்மானஸைப் பற்றி பேசினார் என்று நினைக்கிறேன்,
அவர் சொன்னார்...
"தெரியுமா, நான் அவருக்கு மூன்று ஊசி போட வேண்டியிருந்தது.
அவர் போராடிக் கொண்டிருந்தார்."
அது மாதிரி ஏதோ.
இதையெல்லாம் சொல்ல எனக்கு இவ்வளவு நேரம் பிடித்ததற்கு வருந்துகிறேன்.
இது... இது மிகவும் கடினமானது.
கொஞ்சம் ஆசுவாசப்படுத்திக்கொள்ளவா? -ஆம், நிச்சயமாக.
நான் அட்டர்னி ஜெனரலுக்கு விளக்கினேன். அவர் கைதுகளை செய்ய சொல்கிறார்.
நாம் செய்யக்கூடியது இன்னும் நிறைய இருக்கிறது,
ஆனால் அவர் மேலும் காத்திருக்க விரும்பவில்லை.
கருத்துக்கள் ஏற்கனவே மாறுகின்றன.
பொறுங்கள், அதன் அர்த்தம்?
முழு மருத்துவ அமைப்பு.
மருத்துவர்கள் மருத்துவர்களைப் பாதுகாப்பார்கள். செவிலியர்கள் செவிலியர்களைப் பாதுகாப்பார்கள்.
நீ அதையெல்லாம் முழுமையாக பார்க்கப்போகிறாய்.
ஆனா பௌ எந்த சிறப்பு சலுகைக்கும் தகுதியானவர் அல்ல.
ஆனால் அவருக்கு அது கிடைக்காது என்று அர்த்தமல்ல.
இல்லை, நீ பார்ப்பாய். நாம் சிலரை எரிச்சலூட்டப் போகிறோம்.
சரி, சார். செய்கிறேன்.
இப்போது, நான் லாண்ட்ரி மற்றும் புடோ அணிகளுடன் போகிறேன். நீ பௌவிடம் போ.
நீ தயாரா?
ஆம்.
கத்ரீனா புயலுக்கு 11 மாதங்களுக்குப் பிறகு
ஜூலை 17, 2006
நான் கைது செய்யும் ஒவ்வொரு முறையும், நான் நினைப்பேன்,
"நான் அந்தக் கதவைத் தட்டும்போது, ஒருவரின் வாழ்க்கையை என்றென்றும் மாற்றுகிறேன்" என்று.
ஆனால் நேற்று இரவு, சலனமில்லாமல் தூங்கினேன்.
எல்லாம் முடிந்தது சந்திப்போம். வருகிறேன்.
போகலாம். -சரி. போகலாம்.
லூசியானா மாநில அதிகாரிகள்! கதவைத் திறங்கள்!
அரச அதிகாரிகள்! கதவை திறங்கள்!
ஆனா பௌ?
ஆம், நான்தான் ஆனா பௌ.
முன்கூட்டியே திட்டமிடப்படாத நான்கு கொலைக்களுக்காக
உங்களை கைது செய்வதற்கான வாரன்ட் எங்களிடம் உள்ளது.
உங்கள் கையிலோ அல்லது வீட்டிலோ ஆயுதங்கள் ஏதாவது இருக்கிறதா?
இல்லை.
நான் உங்களை சோதனை செய்ய வேண்டும்.
வீட்டில் வேறு யாராவது இருக்கிறார்களா? -இல்லை.
என்னை எங்கே கூட்டிச் செல்கிறீர்கள்?
வழக்கைப் பதிவு செய்ய இங்கே பேட்டன் ரூஜூக்கு, பிறகு நியூ ஆர்லியன்ஸ் சிறைக்கு.
என் நோயாளிகள் என்ன ஆவார்கள்? தீவிர சிகிச்சை நோயாளிகள் இருக்கிறார்கள்.
என்னால் அவர்களை விட்டுவிட முடியாது.
சில முக்கியமான ஆய்வக முடிவுகளுக்காக காத்திருக்கிறேன்.
உங்களுக்கு பதிலாக வேறு மருத்துவர்கள் இருக்கிறார்களா?
ஆம். ஆனால் நான்...
அவர்களை அழைக்க உங்களுக்கு வாய்ப்பு தருவோம்.
நாள் முழுவதும் அறுவை சிகிச்சையில் செலவிட்டேன். குறைந்தபட்சம் உடை மாற்றிக்கொள்ளலாமா?
நிச்சயமாக.
இங்கேயே நிற்க வேண்டுமா? வெளியில் காத்திருக்க முடியாதா?
இல்லை, மேடம். என்னால் முடியாது.
நகைகளை கழற்றிவிட்டு ஓட்டுநர் உரிமத்தை மட்டும் கொண்டு வாருங்கள்.
நான் எந்த நகையும் அணியவில்லை, என் ஓட்டுநர் உரிமம்...
ஹேய். அதை தொடாதீர்த்கள்.
உங்கள் உரிமம்?
அது என் பணப்பையில் இருக்கிறது.
சரி. உங்கள் உரிமைகளைப் படிக்கிறேன்.
அமைதியாக இருக்க உங்களுக்கு உரிமை உண்டு.
நீங்கள் சொல்லும் எதுவும் நீதிமன்றத்தில் உங்களுக்கு எதிராகப் பயன்படுத்தப்படும்.
வழக்கறிஞர் வைத்துக்கொள்ள உங்களுக்கு உரிமை உண்டு.
வழக்கறிஞரை வைத்துக்கொள்ள முடியாவிட்டால், உங்களுக்காக ஒருவர் நியமிக்கப்படுவார்.
இந்த உரிமைகளைப் புரிந்து கொண்டீர்கள் என சொல்லும் இந்தப் படிவத்தில் கையெழுத்திடுங்கள்.
வழக்கறிஞர் இல்லாமல் கேள்விகளுக்கு பதிலளிக்கத் தயாரா?
இல்லை.
பின் கதவு திறக்கிறது...
அன்பான கடவுளே...
எங்களை வழிநடத்துங்கள்... எங்களுடன் இருங்கள்.
பொய்களை நம்பாமல் இருக்க மற்றவர்களுக்கு உதவுங்கள்.
எங்களுக்கு எதிராக இணைந்திருப்பவர்களுக்கு உண்மையை அறிய உதவுங்கள்.
தயவுசெய்து, ஆண்டவரே, எங்களுக்கு அடைக்கலம் அளித்து ஆதரியுங்கள்.
இந்தக் கஷ்டங்களையும் அநீதிகளையும் தாங்க
எங்களுக்கு பலம் கொடுங்கள்.
உமது நிரந்தரமான நன்மைக்கும் ஒளிக்கும் எங்களை மீண்டும் அழைத்துச் செல்லுங்கள்.
ஆமென்.
வசனத் தமிழாக்கம் அருண்குமார்